মানুহৰ ভুলৰ বাবেই অসমত হাতী-মানুহৰ ক্ৰমবৰ্ধিত সংঘাতে গুৰুতৰ ৰূপ লৈছে। লোকালয়ত হাতীৰ অনুপ্ৰৱেশকে ধৰি হাতীৰ আক্ৰমণত মানুহৰ মৃত্যুৰ খবৰ এতিয়া স্বাভাৱিক ঘটনাত পৰিণত হৈছে। কালি নিশাও ভাৰত-ভূটান সীমান্তৰ দাদগিৰিত হাতীৰ আক্ৰমণত এজনৰ মৃত্যু হোৱাৰ বাতৰি পোৱা গৈছে। খবৰ মতে ভাৰত-ভূটান সীমান্তৰ চিৰাং জিলাৰ ৪ নং বনগাওঁ দাদগিৰিত কালি ৫-৬ টা হাতীৰ এটা পাল প্ৰৱেশ কৰে আৰু গাওঁবাসীয়ে সিহঁতক পুনৰ হাবিলৈ খেদি পঠিয়াবৰ চেষ্টা কৰোঁতেই লংকেশ্বৰ বসুমতাৰে নামৰ এজন লোকক হাতীকেইটাই আক্ৰমণ কৰি ঠাইতে হত্যা কৰে। ইয়াৰ পাছতে হাতীৰ পালটো ভূটানৰ অৰণ্য অঞ্চললৈ গুচি যায়। কৃষি কৰ্ম কৰি পৰিয়াল চলোৱা বসুমতাৰীয়ে চাৰিটা সন্তান আৰু তেওঁৰ পত্নীক ইহসংসাৰত এৰি থৈ যায়। গাওঁবাসীয়ে ঘটনাটোৰ বলি হোৱা পৰিয়ালটোক উপযুক্ত সাহায্য দিবলৈ বন বিভাগ, বিটিচি প্ৰশাসন আৰু অসম চৰকাৰক দাবী জনায়।
উল্লেখযোগ্য যে ভাৰত-ভূটান সীমান্তত থকা গভীৰ বনাঞ্চল মানুহে কাটি শেষ কৰাৰ পৰিণতিত হাতীৰ খাদ্যৰ নাটনিয়ে দেখা দিছে। এই বাবেই হাতীৰ পাল সঘনে জনবসতিৰ দিশত আহিবলৈ ধৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
